New Delhi : हादोरनि खना खनलायाव फारि फारियै नोगोरारि सोदांनाय आइन ( Citizenship Amendment Act ) बेरेखा खालामनायनि दुंहाव बार बारनायनि समावनो मैया अदेबानि रबिबार खालि हादोरनि राजथावनि गोदान दिल्लियाव थानाय रामलीला मयदानाव गाहाइ मन्थ्रि नरेन्द्र मडि बिथांआ रोजा रोजा बि जे पि नि मावथि दैदेनगिरि आरो राज्यो - राजानि थुबुर जानाय सुबुं गौमायाव बाहागो लानानै गावनि बिबुंथियाव बुंथियो दि कंग्रेस,गुबुन गुबुन बेरेखा राजखान्थि दोलोनि दैदेनगिरि मोना गोदान नोगोरारि सोदांनाय आइनखौ लानानै राज्यो - राजाखौ गोरोन्थि लामा आन्दायनो नाजादों ।गाहाइ मन्थ्रि नरेन्द्र मडिया गोदान दिल्लीआव खुफुं जानाय सुबुं गौमायाव दुंग्लाबहोनाय बिबुंथिनि माखासे सोदोब लारिनोगोरारि सोदांनाय आइन बेरेखा खालामनायनि मुङाव हादोरनि गाहाइ बेरेखा राजखान्थि हान्जायाव जिरायनाय भारतीय माहारियारि कंग्रेस आरो आरबान नक्सालबादि मदद खालामनाय सानसुमै सानगोरों सुबुंआ अहिंसा ( Violence ) जाथायनि आन्दोआव दं ।माखासे दैदेनगिरि मोना एरैबायदि नंखाय खौरां ( Rumour ) फोसावदों एबा गेसाव बार गोसारहोदों दि गासैबो मुस्लिम सुबुंफोरखौ रैखाथि बादा ( Detention Camp ) लांहरनाय जागोन होन्नानै ।